Sam Hardy

Sam Hardy (født 26. august 1883, død 24. oktober 1966) var en engelsk fotballspiller som spilte målvakt.

Liv og spillerkarriere 
Han ble født i Newbold i Chesterfield i Derbyshire i England, og startet sin karriere i Chesterfield FC da de spilte en kamp mot Liverpool FC som endte i et 6–1-tap. Til tross for resultatet så Liverpool-manager Tom Watson at Hardy hindret Liverpool fra en rekordseier. I mai 1905 gikk han til Liverpool for £500. Dette var ny overgangsrekord for klubben på dette tidspunktet.

I slutten av sin første sesong i klubben hadde laget vunnet 1. divisjon, og sesongen etter ble de slått med bare fire poeng av Preston North End. I denne sesongen spilte Hardy 30 ligakamper og 5 cupkamper.

Den 14. oktober 1907 fikk han sin debut for s landslag, da de slo  1–0 på Goodison Park.

Han etablerte seg, og ble en av datidens beste målvakter. I 1912 ble han solgt for £1500 til Aston Villa, etter å ha spilt 239 kamper mellom stengene for de røde.

Han var med på Aston Villas to seire i FA-cupen i 1913 og 1920. 

Som med mange andre spillere ble karrieren hans påvirket av første verdenskrig. I 1921, etter 183 kamper for Aston Villa, gikk han til Nottingham Forest for £1000. Han var med å hjelpe klubben vinne 2. divisjon i løpet av sin første sesong i 1922. Han spilte 102 kamper for Forest før han la opp som spiller på sin 40-årsdag.

I slutten av karrieren hadde han vært målvakt for England i over 14 år, og fikk imponerende 21 landskamper. Om han hadde spilt tilsvarende lenge i dagens fotball hadde han fått over 100 kamper for landslaget. 

Han drev etter fotballkarrieren puber og bilijardhaller i Chesterfield-området frem til sin død som 83-åring, 24. oktober 1966.

Han er av mange blitt sett på som tidenes målvakt og han var bl.a. på BBCs liste over fotballegender, og ble rangert som nr. 94 på Liverpools 100 Players Who Shook The Kop.

Karrieredetaljer 

* Kun ligakamper.

Se også 
 Statistikk om Liverpool FC hvor Hardy er representert.

Eksterne lenker 
 Profil på chesterfield-fc.premiumtv.co.uk
 Profil på Liverpoolfc.tv
 Profil på Lfchistory.net

Engelske fotballspillere
Fotballspillere for Chesterfield FC
Fotballspillere for Liverpool FC
Fotballspillere for Aston Villa FC
Fotballspillere for Nottingham Forest FC
Personer fra Chesterfield